Maipi-Clarke Hana-RawhitiHANA-RAWHITI MAIPI-CLARKE (Te Pāti Māori—Hauraki-Waikato): Tēnā rā koe e te Pīka. Otirā tēnā rā tatou e te Whare. E tū ana ahau ki te waha i ngā kōrero mō te Pāti Māori i tēnei pō. Heoi anō hei tū hei māngai hoki mō tōku rohe o Hauraki Waikato. Inā te maringa nui. Kei aku parepare kei aku whakaruruhau tēnā rā koutou katoa kua whakarauika mai ki rō Pāremata i te pō nei. Āio nuku āio rangi āio te pou herenga tangata o te motu a Kingi Tūheitia rirerire hau pai mārire. E tangihia ana ki ngā mate tāruru nui o Pare Hauraki o Pare Waikato kua hoki atu ki te parekawakawa o Pareārau ki reira rātou ka tangi ki konei ō rātou uri mokopuna e waha i ngā kōrero mō tēnei pire. Pare Hauraki Pare Waikato nei rā te tū nei rā te mihi ki a koutou e whakarongo ana i te kāinga ki tēnei o ngā pouaka whakaata ā kua tū mai mātou ki te tautoko katoa i tēnei o ngā pire. Ko Pare Hauraki ko Ngāti Tara Tokanui he uri rātou nō ngā kāwai whakapapa o Whatihua rāua ko Ruapūtahanga. Ko tō rātou Rangatira ko Te Keepa Raharuhi. E mihi ana ka nui taku reo whakamiha ka nui taku reo maioha e tuku karere atu ana ki a koutou ngā mana whenua o tēnei o ngā pire. Ko Ngāti Tara Tokanui tētahi o ngā iwi i muri rānō ko tō rātou nei ingoa ko Ngāti Koi i tēnei wā tonu kei te tuku au i te aroha. Nōku te maringa nui nōku te haepapa nui i roto i a Paremata i tēnei wā tonu. Kua kōrerotia e au ki ngā pire e whā i roto i tōku ake rohe ki roto i tōku ake iwi. Ko Ngāti Hei tēnā ko Ngāti Paoa tēnā ko Ōrākau tēnā. Ā i tēnei pō ko Ngāti Tara Tokanui tēnā. Nō reira ahakoa tōku wā iti ki konei ka nui taku maringa nui ki tēnā. Nō reira ki ngā pāti katoa o tēnei Whare ahakoa noho mai ki konei ahakoa noho mai ki konā. Kua tautokotia katoa e rātou ēnei pire katoa nō reira koinei te reo mihi o tōku iwi ake o tōku rohe ki a koutou i tautoko i tēnei o ngā pire. Te kau mā rua o ngā iwi ki roto o Ngāti Tara Tokanui ki roto mai o Hauraki. Ko te pokapū o tōna rohe whai pānga ko Paeroa. Whakateuru atu i reira ki te Manaia o Hauraki whakateraki anō hoki ki te pūtake o te tara o te ika a Māui ki Wharekawa. Nō reira te kau mā rua o ngā iwi ki roto mai o Hauraki ki roto mai o Ngāti Tara Tokanui. Ka nui taku mihi ki ngā rangatira kua whakawhāriki i tēnei pire ki a Russell Karu rāua ko Amelia Williams nā koutou anō tēnei pire tēnei take raupatu i kuhu mai ki rō Paremata. I roto i tāku titirohanga ki roto i tēnei take raupatu take kereme ka tiro au ki te nui o ngā hua i a Ngāti Tara Tokanui. Pēnei i te koura pēnei i te kōhuke minerals pēnei ki te huhua o ngā kai me te wai. [Greetings dear Speaker. Also greetings to everyone here in the House. I stand to represent Te Pāti Māori this evening. However I also stand to represent my region of Hauraki Waikato. A huge honour. My dear esteemed my dear formidable salutations to you all who have assembled here to this Parliament this evening. Peace to the land peace to the skies and peace be to what ties us people all together King Tūheitia rirerire hau pai mārire. We mourn for our dead the many of Pare Hauraki of Pare Waikato who have returned to Pareārau in which their descendants are here representing them in this bill. Pare Hauraki and Pare Waikato I stand to acknowledge you who have tuned in from your home television and we are all here to support this bill. Pare Hauraki and Ngāti Tara Tokanui are descendants of Whatihua and Ruapūtahanga. Their prominent leader is Te Keepa Raharuhi. I have immense respect and acknowledge with these words the home people in which this bill pertains to. In times of old Ngāti Tara Tokanui's name was Ngāti Koi and so right now I would like to send my love. It is my honour and my responsibility within this Parliament right now. I have spoken to the four bills within my own region and people. Ngāti Hei Ngāti Paoa and Ōrākau. And this evening it is Ngāti Tara Tokanui. And so despite the little time I have here it is still a huge honour for me. So to all the parties of this House no matter if you sit on this side or on that side we all are supporting this bill. And so this is the heartfelt acknowledgments of my people to you all supporting this bill. There are 12 subtribes that make up the Ngāti Tara Tokanui confederation in Hauraki. The centre of this region is at Paeroa. To the west from there is Manaia of Hauraki to the north as well is the centre of Te Tara o te Ika a Māui at Whakarewa. So then 12 subtribes within the Hauraki region Ngāti Tara Tokanui. I immensely acknowledge the esteemed leaders who helped with this bill to Russell Karu and Amelia Williams this is your bill the confiscation made by this Parliament. What I observe within this claim are the many assets within Ngāti Tara Tokanui. Like gold like minerals like all the food sources and water.]I have been doing multiple hakas mōteatea and waiata in Parliament but that's my way of expressing and articulating the best form that I know on how deep—and no Pākehā words can articulate for me Treaty settlements. So I must end with this waiata apakura a tā Kīngi Tāwhiao mōtōna uri [song of lament of Kingi Tāwhiao for his descendants] which clearly reflects this Treaty settlement bill of Ngāti Tara Tokanui. Ka mātakitaki iho au ki te riu o WaikatoAnō nei he kapo kau ake māku ki te kapu o taku ringaKa whakamiri noa i tōna ara tauE tia nei he tupu kua hou[I look down on the valley of WaikatoAs though to hold it in the hollow of my handAnd caress its beautyLike some tender verdant thing]Ko tēnei waiata tangi nā Kīngi Tāwhiao i waiata i tangi mōteatea. [This is a song of lament sung by Kingi Tāwhiao as he grieved.]This was Kingi Tāwhiao's tangi to his land on the return to seeing his land confiscated and it talks about the many different resources arā te rarirari o Waikato and it's plentiful. So ngā mihi ki a tātou e te Whare.